section_heading: Povijest
paragraph_text: Pad Tutucaiae imao je teške posljedice na rumunjsku vojsku i 3. armiju. Zapovjednik 3. armije je Mihail Aslan je 7. rujna smijenjen, a smijenjeni su zapovjednici 17. i 9. divizije Constantin Teodorescu i Ioan Basarabescu. Novim zapovjednikom 3. armije imenovan je divizijski general Alexandru Averescu koji je u Prvoj bitci kod Cobadina (17. – 19. rujna 1916.) uspio zaustaviti njemačko-bugarsko napredovanje kroz Dobrudžu. Na Ratnom vijeću održanom 15. rujna 1916. prihvaćen je Averescuov plan za daljnje djelovanje. Suspendirana je ofenziva u Transilvaniji, te je odlučeno da se bugarsko-njemačke snage napadnu s leđa na način da se prijeđe Dunav kod Flamande. U tu svrhu formirana je Grupa armija Jug, te je zapovjednikom iste imenovan Averescu koji je ujedno zapovijedao i 3. armijom. U sastav Grupe armija Jug, osim 3. armije, ušla je novoustrojena Dobrudžanska armija kojom je zapovijedao Zajončkovski, a koja je istodobno s napadom kod Flamande trebala poduzeti ofenzivu prema Cobadinu i Kurtbunaru. Treća armija je ujedno i pojačana, te su u njezin sastav ušle 10. divizija, koja se do tada nalazila u pričuvi Glavnog stožera, te novoformirane 21. i 22. divizija, kao i 1. konjička divizija koja se do tada nalazila u sastavu 2. armije.thumb|200px|[[Mihail Aslan, prvi zapovjednik 3. armije]]